
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


21 Ιουνίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2114 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Αντικατάσταση της αριθ. 153041/Β7/18-10-2013 
(ΦΕΚ 2808/Β/5-11-2013) υπουργικής απόφασης 
που αφορά στο Πρόγραμμα Μεταπτυχιακών 
Σπουδών του Τμήματος Μηχανικών Ορυκτών Πό¬ 
ρων που εντάχθηκε στη Σχολή Μηχανικών Ορυ¬ 
κτών Πόρων του Πολυτεχνείου Κρήτης με τίτλο 
«Μηχανική Πετρελαίου» - Αναμόρφωση και Επέ¬ 
κταση του Προγράμματος. 

2 Αναδιάρθρωση και Αρμοδιότητες των Επιτροπών 
Φοιτητικής Μέριμνας του Πανεπιστημίου Κρήτης. 


ΑΠΟΦΑΣΕΙΣ 

Αριθ. απόφ. 443/2017 (1) 

Αντικατάσταση της αριθ. 153041 /Β7/18-10-2013 
(ΦΕΚ 2808/Β/5-11-2013) υπουργικής απόφασης 
που αφορά στο Πρόγραμμα Μεταπτυχιακών 
Σπουδών του Τμήματος Μηχανικών Ορυκτών Πό¬ 
ρων που εντάχθηκε στη Σχολή Μηχανικών Ορυ¬ 
κτών Πόρων του Πολυτεχνείου Κρήτης με τίτλο 
«Μηχανική Πετρελαίου»-Αναμόρφωση και Επέ¬ 
κταση του Προγράμματος. 

Ο ΠΡΥΤΑΝΗΣ ΤΟΥ ΠΟΛΥΤΕΧΝΕΙΟΥ ΚΡΗΤΗΣ 

Έχοντας υπόψη: 

1. Τις διατάξεις του ν. 3685/2008 (άρθρο 10) ΦΕΚ 148/ 
τ.Α'/16-07-2008 «θεσμικό Πλαίσιο για τις Μεταπτυχια- 
κέςΣπουδές», όπωςτροποποιήθηκε με τις διατάξεις του 
άρθρου 24 του ν. 3696/2008 (ΦΕΚ 177/τ.Α725-08-2008), 
του άρθρου 27 του ν. 3794/2009 (ΦΕΚ 156/τ.Α7 
04-09-2009) και του άρθρου 37, παρ. 5 του ν. 3848/2010 
(ΦΕΚ 71, Α'). 

2. Τις διατάξεις του άρθρου 80, παρ. 11 α του ν. 4009/ 
2011 (ΦΕΚ 195,τ.Α') «Δομή, λειτουργία, διασφάλιση της 
ποιότητας των σπουδών και διεθνοποίηση των ανωτά- 
των εκπαιδευτικών ιδρυμάτων» όπωςτροποποιήθηκε 
με τις διατάξεις του άρθρου 47, παρ. γ' του ν. 4025/2011 
(ΦΕΚ 228 Α'), του άρθρου 5 παρ. 8 του ν. 4076/2012 
(ΦΕΚ 159 Α') και του άρθρου 34 παρ. 2 του ν. 4115/ 
2013 (ΦΕΚ 24 Α'). 


3. Τις διατάξεις του ν. 3374/2005 και ιδίως τα άρθρα 
14 και 15 (ΦΕΚ 189/τ. Α702-08-2005) «Διασφάλιση της 
Ποιότητας στην Ανώτατη Εκπαίδευση. Σύστημα μεταφο¬ 
ράς και συσσώρευσης πιστωτικών μονάδων-παράρτημα 
Διπλώματος» όπωςτροποποιήθηκε και ισχύει. 

4. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

5. Το αριθ. 1610/2-11-2011 έγγραφο της ΑΔΙΠ απότο 
οποίο προκύπτει ότι έχει ολοκληρωθεί η εξωτερική αξι¬ 
ολόγηση του Τμήματος Μηχανικών Ορυκτών Πόρων του 
Πολυτεχνείου Κρήτης. 

6. Τοπ.δ. 73 (ΦΕΚ 119/Α/28-05-2013) «ΚατάργησηΤμη¬ 
μάτων και Ιδρυση Σχολών στο Πολυτεχνείο Κρήτης». 

7. Τις διατάξεις του άρθρου 34 του ν. 4301/2014 
(ΦΕΚ 223/Α/7-10-2014) σύμφωνα με τις οποίες η τελική 
έγκριση του Προγράμματος Μεταπτυχιακών Σπουδών 
(Π.Μ.Σ.) γίνεται με απόφαση του Πρύτανη εκάστου Ιδρύ¬ 
ματος, που δημοσιεύεται στην Εφημερίδα της Κυβερ- 
νήσεως. 

8. Το απόσπασμα πρακτικών της Γενικής Συνέλευσης 
Ειδικής Σύνθεσης του Τμήματος Μηχανικών Ορυκτών 
Πόρων της Σχολής Μηχανικών Ορυκτών Πόρων του Πο¬ 
λυτεχνείου Κρήτης (Συνεδρίαση 10η/01 -02-2017). 

9. Το απόσπασμα πρακτικών της Συγκλήτου Ειδι¬ 
κής Σύνθεσης του Πολυτεχνείου Κρήτης (Συνεδρίαση 
443/10-05-2017). 

10. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αντικαθιστούμε την αριθ. 153041/Β7/18-10-2013 
(ΦΕΚ 2808/Β/5-11 -2013) υπουργική απόφαση που αφο¬ 
ρά στο Πρόγραμμα Μεταπτυχιακών Σπουδών του Τμή¬ 
ματος Μηχανικών Ορυκτών Πόρων που εντάχθηκε στη 
Σχολή Μηχανικών Ορυκτών Πόρων του Πολυτεχνείου 
Κρήτης με τίτλο «Μηχανική Πετρελαίου», ως ακολούθως: 

Άρθρο 1 

Γενικές διατάξεις 

ΤοΤμήμα Μηχανικών Ορυκτών Πόρων που εντάχθηκε 
στη Σχολή Μηχανικών Ορυκτών Πόρων του Πολυτεχνεί¬ 
ου Κρήτης αναμορφώνει και επεκτείνει από το ακαδη¬ 
μαϊκό έτος 2017-2018 το Πρόγραμμα Μεταπτυχιακών 

Σπουδών (Π.Μ.Σ.) με τίτλο: «Μηχανική Πετρελαίου», 
σύμφωνα με τις διατάξεις της απόφασης αυτής και τις 
διατάξεις του ν. 3685/2008 (ΦΕΚ 148 Α'). 

Άρθρο 2 

Αντικείμενο - σκοπός 

Στόχος του Π.Μ.Σ. είναι η εκπαίδευση για την απόκτη¬ 
ση του επιστημονικού υποβάθρου της εκμετάλλευσης 
κοιτασμάτων υδρογονανθράκων και της πρακτικής 
εφαρμογής του στα αντικείμενα της Μηχανικής Πετρε¬ 
λαίου. Γλώσσα του Π.Μ.Σ. είναι η αγγλική. 

Άρθρο 3 

Μεταπτυχιακοί τίτλοι 

Το Π.Μ.Σ. απονέμει Μεταπτυχιακό Δίπλωμα Ειδίκευσης 
(Μ.Δ.Ε.) με τίτλο «Μηχανική Πετρελαίου». 

Άρθρο 4 

Κατηγορίες Πτυχιούχων 

Στο Π.Μ.Σ. γίνονται δεκτοί πτυχιούχοι Πολυτεχνικών 
Σχολών και Σχολών θετικών Επιστημών Πανεπιστημίων 
της ημεδαπής και αναγνωρισμένων ομοταγών Ιδρυμά¬ 
των της αλλοδαπής καθώς και πτυχιούχοι Τμημάτων των 
Τ.Ε.Ι. συναφούς γνωστικού αντικειμένου. 

Άρθρο 5 

Χρονική διάρκεια 

Η ελάχιστη χρονική διάρκεια για την απονομή του 
Μεταπτυχιακού Διπλώματος Ειδίκευσης είναι δυο (2) 
εξάμηνα. 

Άρθρο 6 

Πρόγραμμα Μαθημάτων 

Το σύνολο των Πιστωτικών Μονάδων (Ε0Τ5) που 
απαιτούνται για την απόκτηση του Μ.Δ.Ε. ανέρχεται σε 
εξήντα (60). 

Το πρόγραμμα των μαθημάτων διαμορφώνεται ως 
ακολούθως: 


ΜΑΘΗΜΑΤΑ 

Ε(ΙΤ5 

Υποχρεωτικά μαθήματα 

Γεωλογία Πετρελαίου 

5 

Χημεία-Γεωχημεία Πετρελαίου 

5 

Σεισμική Απεικόνιση και Διαγραφίες 
Γεωτρήσεων 

5 

Μηχανική Ταμιευτήρων 

5 

Μηχανική Γεωτρήσεων 

5 

Τεχνική Παραγωγής Πετρελαίου 

5 

Ανάλυση δεδομένων και προτυποποίηση στη 
Μηχανική Πετρελαίου 

5 

Προσομοίωση Ταμιευτήρων Πετρελαίου 

5 

Οικονομικά και Νομοθεσία της Παραγωγής 
Πετρελαίου 

4 

Διπλωματική Εργασία 

12 

Μαθήματα επιλογής 



Ειδικά κεφάλαια στη Μηχανική Πετρελαίου 

4 

Ειδικά κεφάλαια στην Παραγωγή Πετρελαίου 

4 

Περιβαλλοντική Τεχνολογία στην Παραγωγή 
Πετρελαίου 

4 


Άρθρο 7 

Αριθμός εισακτέων 

Ο αριθμός εισακτέων στο Πρόγραμμα κατ’ έτος ορί¬ 
ζεται κατ'ανώτατο όριο σε είκοσι (20). 

Άρθρο 8 

Προσωπικό 

Για την υλοποίηση του Π.Μ.Σ. θα απασχοληθούν κυ¬ 
ρίως μέλη ΔΕΠ και διδάσκοντες της Σχολής Μηχανικών 
Ορυκτών Πόρων καθώς και μέλη ΔΕΠ άλλων Τμημάτων 
συναφούς γνωστικού αντικειμένου Πανεπιστημίων της 
ημεδαπής και αλλοδαπής. Επίσης θα απασχοληθούν και 
άλλες κατηγορίες διδασκόντων σύμφωνα με τις διατά¬ 
ξεις του άρθρου 5 του ν. 3685/2008 (ΦΕΚ 148 Α') και τις 
διατάξειςτου άρθρου 16τουν. 4009/2011 όπωςτροπο- 
ποιήθηκε και ισχύει. 

Άρθρο 9 

Υλικοτεχνική υποδομή 

Για τη λειτουργία του Π.Μ.Σ. «Μηχανική Πετρελαίου» 
θα χρησιμοποιηθούν οι χώροι διδασκαλίας και έρευνας 
και ο εξοπλισμός των συναφών με το αντικείμενο του 
Π.Μ.Σ. εργαστηρίων της Σχολής Μηχανικών Ορυκτών 
Πόρων του Πολυτεχνείου Κρήτης. 

Άρθρο 10 

Διάρκεια Άειτουργίας 

Το ΠΜΣ θα λειτουργήσει μέχρι την αποφοίτηση των 
εγγεγραμμένων φοιτητών του ακαδημαϊκού έτους 2018- 
2019 με την επιφύλαξη των διατάξεων της παρ. 11 α του 
άρθρου 80 του ν. 4009/2011 (ΦΕΚ 195/Α') όπως αυτό 
τροποποιήθηκε και ισχύει. 

Άρθρο 11 

Κόστος λειτουργίας 

Το ετήσιο κόστος λειτουργίας του προγράμματος που 
αφορά στις λειτουργικές δαπάνες ανέρχεται στο ποσό 
των 25.000,00 € και αναλύεται σε κατηγορίες δαπανών 
ως εξής: 


Κατηγορία Δαπάνης 

Κόστος σε € 

Α. Αποζημίωση μετακινήσεων 
Εκπαιδευτικού προσωπικού 

15.000,00 

Β. Προμήθεια εκπαιδευτικού 
λογισμικού και υλικού 

6.000,00 

Γ. Δαπάνες για Προμήθεια 
εργαστηριακών αναλωσίμων 

2.000,00 

Δ. Γραμματειακή Υποστήριξη 

2.000,00 

ΣΥΝΟΛΟ 

25.000,00 


Το ανωτέρω κόστος λειτουργίας του Π.Μ.Σ. θα καλυ¬ 
φθεί από ιδίους πόρους, χορηγίες, δωρεές ιδιωτών και 
φορέων, ερευνητικά προγράμματα κ.λπ., καθώς και από 

τέλη εγγραφής και δίδακτρα, τα οποία καθορίζονται από 
τον κανονισμό του προγράμματος. 

Άρθρο 12 

Μεταβατικές διατάξεις 

Όσα θέματα δεν ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 
Σπουδών καθώς και από τα αρμόδια όργανα σύμφωνα 
με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 22 Μάίου 2017 

Ο Πρύτανης 

ΒΑΣΙΛΕΙΟΣ ΔΙΓΑΛΑΚΗΣ 


Αριθ. Γεν. 6006 (2) 

Αναδιάρθρωση και Αρμοδιότητες των Επιτρο¬ 
πών Φοιτητικής Μέριμνας του Πανεπιστημίου 
Κρήτης. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Έχοντας υπόψη: 

1 .Την περ. γ'της παρ. 22 του άρθρου 80 σε συνδυασμό 
με την περ. δ'της παρ. 2 του άρθρου 5 του ν. 4009/2011 
(ΦΕΚτ. Α' 195/06-09-2011) «Δομή, λειτουργία, διασφά¬ 
λιση της ποιότητας των σπουδών και διεθνοποίηση των 
ανωτάτων εκπαιδευτικών ιδρυμάτων», όπως τροποποι¬ 
ήθηκε και ισχύει σήμερα, 

2. τις διατάξεις του ν. 4412/2016 (ΦΕΚ 147/τ.Α'/2016) 
«Δημόσιες Συμβάσεις Έργων Προμηθειών και Υπηρεσιών 
(προσαρμογή στις οδηγίες 2014/24/ΕΕ και 2014/25/ΕΕ), 

3. το ν. 3861/2010 (ΦΕΚ τ.Α'/12/2010) «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο "Πρόγραμμα Διαύγεια" 
και άλλες διατάξεις» όπως ισχύει σήμερα, 

4. την αριθ. Φ. 120.61/10/11490/Β2/28-1 -2013 
(ΦΕΚτ. ΥΟΔΔ 37/1 -2-2013) απόφαση του Υπουργού Παι¬ 
δείας και Διά Βίου Μάθησης, για την συγκρότηση του 
Συμβουλίου του Πανεπιστημίου Κρήτης που η θητεία 
του λήγει στις 31 -8-2017, σύμφωνα με τον ν. 4009/2011 
όπως τροποποιήθηκε και ισχύει, 

5. το ΦΕΚ τ. ΥΟΔΔ 82/18-02-2016) και την αριθ. πρωτ. 
31460/Ζ1/23-02-2016 (ΑΔΑ: ΨΡΙ24653ΠΣ-Υ1 Κ) διαπι- 
στωτική πράξη της Αναπληρώτριας Υπουργού Παιδείας, 
Έρευνας και Θρησκευμάτων, όπου διαπιστώνεται ότι ο 
Καθηγητής Οδυσσέας Ζώρας έχει εκλεγεί ως Πρύτανης 
του Πανεπιστημίου Κρήτης, 

6. τις αποφάσεις αριθ. 15/02-03-2016 (ΦΕΚ τ. Β' 617/ 
08-03-2016) και 07/06-03-2017 (ΦΕΚ979τ.Β'/23.03.2017), 
περί ορισμού Αναπληρωτών Πρύτανη, μεταβίβαση αρ¬ 
μοδιοτήτων σε αυτούς και καθορισμού της σειράς ανα- 
πλήρωσηςτου Πρύτανη, 

7. την αριθ. 11119/01-09-2016 πράξη Συγκρότησης 
της Συγκλήτου του Πανεπιστημίου Κρήτης, για το τρέ- 


χον ακαδημαϊκό έτος 2016-2017 όπως τροποποιήθηκε 
και ισχύει, 

8. το με αριθ. Γεν. πρωτ.: 5314/25-04-2017 έγγραφο 
του Αναπληρωτή Πρύτανη του Πανεπιστημίου Κρήτης 
Αναπλ. Καθηγητή Κωνσταντίνου Σπανουδάκη, 

9. τα αριθ. 607/15/52879/14-10-2013 και 607/11/ 
51208/14-10-2013 έγγραφα της Διεύθυνσης Εκπαιδευτι¬ 
κής Μέριμνας καιΤεχνικών Υπηρεσιών του Ι.ΝΕ.ΔΙ.ΒΙ.Μ., 

10. την απόφαση της αριθ. 368ης Εκπαίδευσης και 
Έρευνας 1 ο/27-04-2017 τακτικής συνεδρίασης της Συ¬ 
γκλήτου του Πανεπιστημίου Κρήτηςγιατο παρόν θέμα, 

11. το γεγονός ότι από την εφαρμογή της της παρού- 
σης πράξης δεν προκαλείται δαπάνη εις βάρος του κρα¬ 
τικού προϋπολογισμού, αποφασίζει και εγκρίνει: 

την αναδιάρθρωση, μετονομασία, επικαιροποίηση και 
σαφή προσδιορισμό των αρμοδιοτήτων των Επιτροπών 
της Φοιτητικής Μέριμνας του Πανεπιστημίου Κρήτης, 
ως εξής: 

Άρθρο 1 

Όργανα Διαχείρισης Φοιτητικής Μέριμνας 
α. Συμβούλιο Φοιτητικής Μέριμνας 
(ν. 4009/2011, άρθρο 50) 

Ζητήματα που άπτονται της θεσμικής λειτουργίας της 
Φοιτητικής Μέριμνας εν γένει (συμπεριλαμβανομένων 
των Φοιτητικών Κατοικιών, - εφεξής Φ.Κ.-) συζητούνται 
στο Συμβούλιο Φοιτητικής Μέριμνας, το οποίο αντικαθι¬ 
στά την Ιδρυματική Επιτροπή Φοιτητικής Μέριμνας και 
έχει την αρμοδιότητα να εισηγείται σχετικά στη Σύγκλητο 
του Ιδρύματος. 

Το Συμβούλιο Φοιτητικής Μέριμνας αποτελείται από: 

• Τον Πρύτανη ή τον αρμόδιο Αναπληρωτή Πρύτανη, 
ως Πρόεδρο, 

■ τους Κοσμήτορες των Σχολών του Πανεπιστημίου 
Κρήτης ως μέλη, 

■ τον/την Γενικό/ή Γραμματέα του Ιδρύματος ή τον/ 
την Προϊστάμενο/η της αρμόδιας Διεύθυνσης ή τον/την 
Προϊστάμενο/η του γραφείου/τμήματος σε Ρέθυμνο και 
Ηράκλειο που έχει αναλάβει τη διαχείριση της Φ.Κ., ως 
μέλος, 

• έναν εκπρόσωπο φοιτητών από κάθε Σχολή του Ιδρύ¬ 
ματος, ο οποίος ορίζεται σύμφωνα με το καταστατικό 
του Συλλόγου φοιτητών ή τον κανονισμό που διέπει τη 
λειτουργία τους, ως μέλη. 

Η προτεινόμενη σύνθεση του Συμβουλίου Φοιτητι¬ 
κής Μέριμνας συμμορφώνεται με την πρόβλεψη του 
νόμου (ν. 4009, άρθρο 5ο παρ. 1 .β) για ποσόστωση 60% 
έναντι 40% σε καθηγητές και φοιτητές. Δικαιοδοσία για 
τη συγκρότηση ή την ανασυγκρότηση του Συμβουλίου 
Φοιτητικής Μέριμνας έχει η Σύγκλητος. Το Συμβούλιο 
Φοιτητικής Μέριμνας συνέρχεται σύμφωνα με τον ισχύ- 
οντα Εσωτερικό Κανονισμό του Ιδρύματος. Πρακτικά 
τηρεί ο/η υπάλληλος του Π.Κ. που θα οριστεί από την 
απόφαση συγκρότησης ή ανασυγκρότησης του Συμ¬ 
βουλίου Φοιτητικής Μέριμνας. 

β. Επιτροπή Φοιτητικής Μέριμνας (Ρέθυμνο / Ηρά¬ 
κλειο) 

Ο έλεγχος και η εποπτεία της διαχείρισης των Φ.Κ. 
γίνεται με βάση τον Εσωτερικό Κανονισμό Φοιτητικών 

Κατοικιών Π.Κ. απάτην Επιτροπή Φοιτητικής Μέριμνας, 
η οποία ορίζεται από το Πρυτανικό Συμβούλιο ή το 
αρμόδιο όργανο Διοίκησης και είναι μία σε κάθε πόλη 
(Ρέθυμνο/Ηράκλειο). Η Επιτροπή αυτή αντικαθιστά, με 
διευρυμένες αρμοδιότητες, την Επιτροπή Ελέγχου δικαι- 
ολογητικών Σίτισης - Στέγασης (Ρέθυμνο / Ηράκλειο). 

Η Επιτροπή Φοιτητικής Μέριμνας αποτελείται από: 

• δύο (2) μέλη ΔΕΠ από τα οποία το ένα θα είναι Πρόε¬ 
δρος και το άλλο Αναπληρωτής Πρόεδρος της Επιτροπής, 

• τον/την Προϊστάμενο/η της αρμόδιας Διεύθυνσης 
ή τον/την Προϊστάμενο/η του Γραφείου/Τμήματος που 
έχει αναλάβει τη διαχείριση της Φ.Κ. ως μέλος, 

• τον/την Διαχειριστή/στρια της Φ.Κ. ή αρμόδιο υπάλ¬ 
ληλο του Γραφείου/Τμήματος της Φοιτητικής Μέριμνας 
ως μέλος, 

• Τον/την εκπρόσωπο του Συλλόγου Φοιτητών ανά 
πόλη και ελλείψει αυτού του Φοιτητικού Συλλόγου Πα¬ 
νεπιστημιακών Κατοικιών (ΦΣΠΚ), ο οποίος ορίζεται 
σύμφωνα με το καταστατικό του Συλλόγου, ως μέλος, 

■ τον/την εκπρόσωπο της Εταιρείας Διαχείρισης και 
Αξιοποίησης της Περιουσίας του Πανεπιστημίου Κρήτης, 
εφόσον αυτή αποτελεί φορέα διαχείρισης των Φ.Κ., ως 
μέλος. 

Η θητεία των μελών της Επιτροπής Φοιτητικής Μέ¬ 
ριμνας Ρεθύμνου/Ηρακλείου είναι διετής (2), πλην των 
εκπροσώπων των φοιτητών που ορίζεται σύμφωνα με 
το καταστατικό του Συλλόγου. Σε περίπτωση παραίτη¬ 
σης ή ανάγκης για αντικατάσταση κάποιου μέλους της 
Επιτροπής Φοιτητικής Μέριμνας Ρεθύμνου/Η ρακλείου, 
την αρμοδιότητα αντικατάστασης έχει το Πρυτανικό 
Συμβούλιο ή το αρμόδιο όργανο Διοίκησης. 

γ. Διαχειριστής Φοιτητικής Κατοικίας (Γάλλου, Ξενία, 
Κνωσσού). 

Η καθημερινή διαχείριση των Φοιτητικών Κατοικιών 
γίνεται με βάση τον Εσωτερικό Κανονισμό Φοιτητικών 
Κατοικιών Πανεπιστημίου Κρήτης από υπαλλήλους του 
Γραφείου/Τμήματος της Φοιτητικής Μέριμνας Πανε¬ 
πιστημίου Κρήτης, που έχουν οριστεί ως διαχειριστές 
Φοιτητικών Κατοικιών με πράξη τοποθέτησης, σε συ¬ 
νεργασία με τον/την Προϊστάμενο/η του Γραφείου/Τμή¬ 
ματος Φοιτητικής Μέριμνας ή τις αρμόδιες κάθε φορά 
Υπηρεσίες του Πανεπιστημίου Κρήτης. Οι Διαχειριστές 
Φ.Κ. εποπτεύουν όλες τις δραστηριότητες που αφορούν 
την ομαλή λειτουργία των Κατοικιών και δύναται να 
εδρεύουν και στις Φ.Κ. 

δ. Επιτροπή Ελέγχου Σίτισης (Ρέθυμνο / Ηράκλειο) 

Η Επιτροπή ελέγχου σίτισης ταυτίζεται με την Επιτρο¬ 
πή τμηματικής ή συνολικής παραλαβής έργου σύμβασης 
παροχής υπηρεσιών σίτισης φοιτητών, όπως προβλέπε- 
ται στο σχετικό νόμο (ν. 4412/2016 άρθρο 221 παρ. 11). 
Αντίστοιχη πρόβλεψη για τη σύσταση της υπάρχει κάθε 
φορά στη σύμβαση σίτισης που υπογράφει το Ίδρυμα με 
ανάδοχο εταιρεία. Η Επιτροπή Ελέγχου Σίτισης (Ρέθυμνο/ 
Ηράκλειο) συγκροτείται με απευθείας ορισμό ή κατόπιν 
κλήρωσης με απόφαση του Πρυτανικού Συμβουλίου ή 
του αρμόδιου οργάνου Διοίκησης και η θητεία της εί¬ 
ναι ενιαύσιο (ανά οικονομικό έτος). Είναι τριμελής και 
αποτελείται από δύο μέλη ΔΕΠ και έναν υπάλληλο του 
ΠΚ. Εάν το Πρυτανικό Συμβούλιο ή το αρμόδιο όργανο 
Διοίκησης κρίνει ότι απαιτούνται ειδικές γνώσεις, ένα 


τουλάχιστον τακτικό μέλος της επιτροπής οφείλει να 
έχει αντίστοιχη ειδικότητα. Στο στάδιο εκτέλεσης της 
σύμβασης σίτισης ως γνωμοδοτικά όργανα, ιδιαιτέρως 
σε ό,τι αφορά τους δικαιούχους φοιτητές, ορίζονται τα 
διοικητικά Τμήματα που έχουν αναλάβει την εκτέλεση 
της σύμβασης σίτισης (ν. 4412/2016 άρθρο 221 παρά¬ 
γραφος 5) σε Ρέθυμνο και Ηράκλειο. 

ε. Επιτροπή Ποιοτικής και Ποσοτικής Παραλαβής 
Φοιτητικής Κατοικίας Πανεπιστημιούπολης Ρεθύμνου 
(Επιτροπή Ι.ΝΕ.ΔΙ.ΒΙ.Μ.). 

Η σύσταση της Επιτροπή Ποιοτικής και Ποσοτικής 
Παραλαβής Φοιτητικής Κατοικίας Πανεπιστημιούπολης 
Ρεθύμνου κατέστη αναγκαία με το αριθ. 607/15/52879/ 
14-10-2013 και 607/11 /51208/14-10-2013 έγγραφα της 
Διεύθυνσης Εκπαιδευτικής Μέριμνας και Τεχνικών Υπη¬ 
ρεσιών του Ι.ΝΕ.ΔΙ.ΒΙ.Μ. προς όλα τα ΑΕΙ/ΑΤΕΙ στα οποία 
διαχειρίζεται Φοιτητικές Κατοικίες. Τα μέλη της Επιτρο¬ 
πής αναδεικνύονται κατόπιν κλήρωσης μεταξύ των 
υπαλλήλων του ΠΚ και η θητεία τους είναι ενιαύσιο (ανά 
οικονομικό έτος). Η Πράξη Πρύτανη για τη συγκρότηση 
της Επιτροπής κοινοποιείται αμελλητί στο ΙΝΕΔΙΒΙΜ. 

Άρθρο 2 

Αρμοδιότητες των Οργάνων Διαχείρισης 

Φοιτητικής Μέριμνας 

α. Ο Διαχειριστής των Φ.Κ. έχει την ευθύνη της καθημε¬ 
ρινής λειτουργίας των Φ.Κ. του Πανεπιστημίου Κρήτης. 

Στα καθήκοντα του Διαχειριστή των Φ.Κ. περιλαμβά¬ 
νονται: 

2α1. Να υποστηρίζει γραμματειακά και διοικητικά όλα 
τα θέματα που άπτονται των Φ.Κ. καθώς καινά ενημερώ¬ 
νει σχετικά όλους τους φοιτητές που διαμένουν στις Φ.Κ. 

2α2. Να επιβλέπει την καθημερινή λειτουργία των 
Φ.Κ. Ενδεικτικά: θέματα καθαριότητας, επιδιορθώσεις 
βλαβών, προμήθειες υγρών καυσίμων, ανταλλακτικών, 
ιματισμού κ.α. Ο διαχειριστήςτης Φ.Κ. έχει την αρμοδιό¬ 
τητα του ελέγχου των κοινόχρηστων χώρων και, πάντοτε 
παρουσία του ενδιαφερομένου φοιτητή ή εκπροσώπου 
του ΦΣΠΚ ή άλλου φοιτητή ή υπάλληλου του Π.Κ., των 
δωματίων για τη διαπίστωση ή επιδιόρθωση ζημιών 
και άλλων προβλημάτων. Η καταγραφή των ζημιών ή 
βλαβών γίνεται πάντοτε γραπτά, είτε σε ειδικό έντυπο 
ή Βιβλίο Βλαβών είτε ηλεκτρονικά στην ηλεκτρονική δι¬ 
εύθυνση αλληλογραφίας της κάθε Φ.Κ. (άρθρο 1 .α του 
Εσωτερικού Κανονισμού Φοιτητικών Κατοικιών Π.Κ.). 

2α3. Να βρίσκεται σε επικοινωνία και συνεργασία με 
τους εκπροσώπους του ΦΣΠΚ, ώστε να αντιμετωπίζονται 
άμεσα τα προβλήματα που ανακύπτουν. 

2α4. Να επιλύει προβλήματα που ανακύπτουν, σύμφω¬ 
να με τον τον Εσωτερικό Κανονισμό Φοιτητικών Κατοι¬ 
κιών Π.Κ. Όταν αυτό είναι δεν είναι εφικτό, να εισηγείται 
στην Επιτροπή Φοιτητικής Μέριμνας τη λήψη προληπτι¬ 
κών ή διορθωτικών μέτρων που αφορούν τη λειτουργία 
και διάθεση των Φ.Κ. 

2α5. Να μεριμνά για την τακτοποίηση των φοιτητών 
στα δωμάτια των Φ.Κ. (υποδοχή φοιτητών, σύναψη συμ¬ 
φωνητικών διαμονής, παραλαβή κλειδιών, εγγυήσεις 
κ.α.) καθώς και για την αποθήκευση των αποσκευών 
των φοιτητών κατά τους θερινούς μήνες. 

2α6. Να συνεργάζεται με τον Φοιτητικό Σύλλογο Πα¬ 
νεπιστημιακών Κατοικιών Ρεθύμνου Ηρακλείου ή και 
άλλες Υπηρεσίες του Πανεπιστημίου Κρήτης, εφόσον 
χρειαστεί, για την υλοποίηση δράσεων που διοργανώνει 
ο Σύλλογος Φοιτητών ή ομάδες διαμενόντων φοιτητών. 

2α7. Να προσδιορίζει των αριθμό των κλινών στις οποίες 
θα φιλοξενηθούν τους μήνες Ιούλιο και Αύγουστο επισκέ¬ 
πτες καθηγητές, φοιτητές και προσκεκλημένοι επιστήμο¬ 
νες στα πλαίσια προγραμμάτων ανταλλαγής ή θερινών 
σχολείων, ανταλλαγών και συνεργασίας με άλλα Πανεπι¬ 
στήμια, καθώς και κάθε άλλο σχετικό θέμα, αφού εκτιμήσει 
τις ανάγκες και τα λειτουργικά προβλήματα των Φ.Κ. 

2α8. Ζητήματα που ανακύπτουν και είτε δεν προβλέ- 
πονται στον Εσωτερικό Κανονισμό Φοιτητικών Κατοικι¬ 
ών Π.Κ. είτε πρέπει, κατά την κρίση του Διαχειριστή Φ.Κ., 
να μελετηθούν περαιτέρω, καταρχήν παραπέμπονται 
στην αρμόδια Επιτροπή Φοιτητικής Μέριμνας. 

β. Η Επιτροπή Φοιτητικής Μέριμνας Ρεθύμνου/Ηρα- 
κλείου εποπτεύει τη λειτουργία όλων των Φ.Κ. του Πα¬ 
νεπιστημίου Κρήτης, Ρεθύμνου ή Ηρακλείου αντίστοιχα. 

Στις αρμοδιότητες της Επιτροπής περιλαμβάνονται: 

2β1. Να έχει την καταρχήν ευθύνη επιλογής των φοι¬ 
τητών που θα διαμένουν στις Φ.Κ. και την καταρχήν ευ¬ 
θύνη επιλογής των φοιτητών που θα έχουν δικαίωμα 
δωρεάν σίτισης στο Πανεπιστήμιο Κρήτης, καθώς και 
την καταρχήν ευθύνη της διεκπεραίωσης των ενστάσεων 
επί των θεμάτων αυτών. Οι αποφάσεις της λαμβάνονται 
σύμφωνα με την ισχύουσα νομοθεσία, το σύστημα μορι- 
οδότησηςπου έχει ορίσει η Σύγκλητος του Ιδρύματος, τη 
διαθεσιμότητα σε κλίνες και τους οικονομικούς πόρους 
για τη σίτιση. Η Επιτροπή Φοιτητικής Μέριμνας έχει τη 
δυνατότητα και τη δικαιοδοσία να καλεί όποιον υπεύθυ¬ 
νο θεωρεί χρήσιμο για τη συνεδρίασή της. 

2β2. Να φροντίζει, σε συνεργασία με τον Διαχειριστή 
των Φ.Κ. και τους εκπροσώπους του ΦΣΠΚ, για την ενη¬ 
μέρωση των φοιτητών σχετικά με τις δυνατότητες στέ¬ 
γασης που παρέχει το Ίδρυμα, τη λειτουργία των Φ.Κ. 
και τις προϋποθέσεις και τους όρους διαμονής σε αυτές. 

2β3. Να φροντίζει, σε συνεργασία με τον Διαχειριστή 
των Φ.Κ. και τους εκπροσώπους του ΦΣΠΚ, για την αντι¬ 
μετώπιση προβλημάτων, όπως προβλήματα συμπερι¬ 
φοράς των ενοίκων, συντήρηση των κτηριακών εγκα¬ 
ταστάσεων, αποκατάσταση ζημιών κ.λπ. 

2β4. Να εισηγείται στο αρμόδιο όργανο Διοίκησης την 
επιβολή κυρώσεων σε διαμένοντες στις Φ.Κ, σύμφωνα 
με το άρθρο 7 του Εσωτερικού Κανονισμού Φοιτητικών 
Κατοικιών Π. Κ. 

Η Επιτροπή Φοιτητικής Μέριμνας συγκαλείται από 
τον/την Πρόεδρο κατ’ ελάχιστο δύο (2) φορές ανά ακα¬ 
δημαϊκό έτος και εκτάκτως όταν ζητηθεί από τον/την 
Πρόεδρο ή από τρία τουλάχιστον μέλη της (άρθρο 2 του 
Εσωτερικού Κανονισμού του Ιδρύματος). 

Θέματα προς συζήτηση μπορεί να εισάγει οποιοδήποτε 
μέλος της Επιτροπής ή όποιος άλλος έχει ρόλο σε θέματα 
Φοιτητικής Μέριμνας, πάντοτε με γραπτή εισήγηση. 

Οι αποφάσεις λαμβάνονται με απόλυτη πλειοψηφία 
των παρόντων μελών, ενώ κάθε μέλος της Επιτροπής 
έχει μια προσωπική ψήφο, εκτός του/της Προέδρου σε 
περίπτωση ισοψηφίας (σύμφωνα με τον ισχύοντα Εσω¬ 
τερικό Κανονισμό του Ιδρύματος). 


Πρακτικά τηρεί υπάλληλος του Γραφείου/Τμήματος 
Φοιτητικής Μέριμνας. 

γ. Επιτροπή Ελέγχου Σίτισης (Ρέθυμνο / Ηράκλειο). 

Το έργο της Επιτροπής Ελέγχου Σίτισης (Ρέθυμνο / 
Ηράκλειο) συνίσταται στα εξής: 

2γ1. Πρωτίστως επιτηρεί και βεβαιώνει την τήρηση 
των όρων της διακήρυξης και της σύμβασης για τη 
λειτουργία των Φοιτητικών Εστιατορίων σε Ρέθυμνο / 
Ηράκλειο εκ μέρους του αναδόχου της σίτισης. Προς 
τούτο επισκέπτεται τα αντίστοιχα Φοιτητικά Εστιατόρια 
σε τακτά και έκτακτα χρονικά διαστήματα, κατ'ιδίαν και 
από κοινού, προκειμένου να διαπιστώσει αν και κατά 
πόσον τηρήθηκαν οι όροι της σύμβασης. Ο ανάδοχος 
υποχρεούται να δέχεται τους ελέγχους αυτούς και να δι¬ 
ευκολύνει τα εντεταλμένα όργανα για τη διενέργειά τους. 

2γ2. Να μεριμνά για τη συνεχή βελτίωση της παρε¬ 
χόμενης σίτισης με τη διατύπωση παρατηρήσεων και 
προτάσεων προς την αντίστοιχη Επιτροπή Φοιτητικής 
Μέριμνας ή προς το αρμόδιο όργανο Διοίκησης του 
Πανεπιστημίου. 

2γ3. Να ελέγχει και να εξασφαλίζει την καθαριότη¬ 
τα υγιεινή και ασφάλεια των χώρων των Φοιτητικών 
Εστιατορίων την ποιότητα των πρώτων υλών για την 
παρασκευή φαγητού, και την ποιότητα και ποσότητα 
του τελικού προϊόντος (φαγητού) που παρέχεται στους 
επισκέπτες των Φοιτητικών Εστιατορίων την τήρηση του 
προγράμματος σίτισης (μενού). 

2γ4. Να συνεργάζεται με εξειδικευμένους επιστήμονες 
(τεχνολόγους τροφίμων, μικροβιολόγους, διατροφολό- 
γους, επιδη μιολόγους κτλ.), κυρίως από τα Τμήματα Ιατρι¬ 
κής, Χημείας και Βιολογίας, για τη βελτίωση των παρεχόμε¬ 
νων προϊόντων και υπηρεσιών στα Φοιτητικά Εστιατόρια. 

2γ5. Να διεξάγει έρευνα μεταξύ των σιτιζομένων με τη 
μορφή ερωτηματολογίου και να αξιοποιεί τις παρατη¬ 
ρήσεις τους στο Κυτίο παραπόνων και προτάσεων που 
υπάρχει σε κάθε Φοιτητικό Εστιατόριο. 

Η Επιτροπή ασκεί τις αρμοδιότητές της σε συνεργασία 
με την αντίστοιχη Επιτροπή Φοιτητικής Μέριμνας. Ωστό¬ 
σο, προκειμένου για θέματα που αφορούν την τήρηση 
συμβατικών υποχρεώσεων εκ μέρους του ανάδοχου της 
σίτισης, η Επιτροπή Ελέγχου Σίτισης αναφέρεται κατευ¬ 
θείαν στον νόμιμο εκπρόσωπο του Ιδρύματος (Πρύτανη 
ή αρμόδιο Αναπληρωτή Πρύτανη). 

ε. Επιτροπή Ποιοτικής και Ποσοτικής Παραλαβής 
Φοιτητικής Κατοικίας Πανεπιστημιούπολης Ρεθύμνου 
(Επιτροπή Ι.ΝΕ.ΔΙ.ΒΙ.Μ.). 

Οι αρμοδιότητες της Επιτροπής Ποιοτικής και Ποσο¬ 
τικής Παραλαβής Φοιτητικής Κατοικίας Πανεπιστημιού- 
πολης Ρεθύμνου περιορίζονται στη Φοιτητική Κατοικία 
στην Πανεπιστημιούπολη Ρεθύμνου (Γάλλου) και είναι 
συγκεκριμένα ο έλεγχος και η παραλαβή πετρελαίου και 
αναλώσιμων υλικών, ο έλεγχος καλής εκτέλεσης εργασι¬ 
ών και επισκευών, η διενέργεια πρόχειρων μειοδοτικών 
διαγωνισμών, καθώς και η υπογραφή του σχετικού πρω¬ 
τοκόλλου παραλαβής, το οποίο συνοδεύει το αντίστοιχο 
τιμολόγιο προς το Ι.ΝΕ.ΔΙ.ΒΙ.Μ. 

Στο συνημμένο Παράρτημα παρατίθεται η Δομή Ορ¬ 
γάνων Διαχείρισης Φοιτητικής Μέριμνας του Πανεπι¬ 
στημίου Κρήτης. 




21304 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2114/21.06.2017 


ΠΑΡΑΡΤΗΜΑ 

Δομή Οργάνων Διαχείρισης Φοιτητικής Μέριμνας του Πανεπιστημίου Κρήτης 



ΤΠΓΓΡΠΠπ— 

ΣΙΤΙΣΗΣ 

ΗΡΑΚΛΕΙΟΥ 


ΕΠΙΤΡΟΠΗ 

ΙΝ.Ε.ΔΙ.ΒΙ.Μ 


ΔΙΑΧΕΙΡΙΣΤΗΣ ΦΚ | 


ΕΠΙΤΡΟΠΗ 

ΓΑΛΛΟΥ/ΦΠΚ- 

ΞΕΝΙΑ 


ΣΙΤΙΣΗΣ 

ΡΕΘΥΜΝΟΥ 


ΔΙΑΧΕΙΡΙΣΤΗΣ 
ΦΚ ΚΝΩΣΣΟΥ 


Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Ρέθυμνο, 9 Μαΐου 2017 
Ο Πρύτανης 

ΟΔΥΣΣΕΑΣ - ΙΩΑΝΝΗΣ ΖΩΡΑΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2114/21.06.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























